Jeg har fundet et stel, jeg godt kan lide. Kan jeg få det i en anden farve?
Vi kan desværre ikke garantere, at alle stel er hjemme i de forskellige butikker. Mange af vores stel er fra Limited-kollektionen, hvilket betyder, at det enkelte stel kun produceres i et begrænset antal. Det gælder også for stel, der findes i flere farver.
Hvis du har set et stel på fx Facebook, Instagram eller her på vores hjemmeside, som du godt kan lide, kan du kontakte din lokale CrossEyes-butik for at høre, om de har stellet på hylderne. De kan også svare dig på, om de har stellet hjemme i andre farver eller om det er muligt at bestille stellet hjem fra vores lager.